O flacără care arde de sute de ani în spatele unei cascade din America a devenit un adevărat obiectiv turistic, vizitatorii fiind fascinați de acest fenomen inedit.
"Flacăra Eternă" arde de câteva sute de ani în grota din spatele cascadei situate în Chestnut Ridge County Park, o rezervație naturală situată la sud de Buffalo, în statul New York.
Un astfel de fenomen se mai întâlnește în România. Este vorba despre Focul Viu din comuna Lopătari, satul Terca din județul Buzău.
Flacăra Eternă din America este considerată cea mai frumoasă de cercetătorii care au studiat-o. Universitatea Indiana a demonstrat, prin intermediul unui studiu, că flacăra din Chestnut Ridge County Park arde datorită faptului că se află deasupra unui buzunar de metan, scrie Fanatik.ro.
Totul este un mister și pentru experți, întrucât condițiile necesare ca șisturile să producă gaz nu sunt îndeplinite. Ele ar trebui să fie fierbinți pentru a se descompune în molecule mici de gaz.
Cu toate acestea, depozitele șist din zonă sunt la o adâncime foarte mare, dar "Flacăra Eternă" din SUA arde de câteva sute de ani, chiar dacă condițiile nu sunt valabile.
O legendă a locului spune că focul arde pentru că ar reprezenta un spirit indian, ipoteză care a apărut pentru că Chestnut Ridge County Park a fost locuit de mai multe treburi, care au fost alungate de invadatorii europeni.